
Minister Wever no tin tempo ni placa pa drecha Oranjestad 


Minister Glenbert Croes 

Ocho aña pa exportacion di 103 
kilo di cocaina pa Hulanda 

FALTA 14 luna maximo pa e proceso electoral 2025 tuma 
luga caminda pa loke ta e proximo aña, esaki lo ta mas 
dedica na hiba campaña cu goberna e pais. 
Esaki ta nifica cu practicamente e plannan di Minister di 
Economia, Geoffrey Wever, lo no tin tempo y tampoco placa 
pa su gran plan di “revitalisacion” di tanto Oranjestad como 
San Nicolas. 


Riba e ritmo cu e mandatario ta bayendo, caminda despues 
di casi tres aña como minister, a logra solamente ‘pida 
masha chikito’ di su plan di revitalisacion di centro di Playa. 
Siman pasa DOW a cera parti di Wilhelminastraat pa asina 
por a traha riba un parti di e caminda di 25 pa 25 meter. 


E otro partinan di e plan aki, no tin fecha pa inicia pero mien- 
tras tanto Caya Betico Croes ta mustrando riba un cas di 
velorio, cu poco actividad comercial y ningun indicacion cu 
e maneho di Minister Wever lo rindi resultado pa cambia e 
situacion cu tin. 


Siman pasa Minister Wever cu gran orguyo a declara na 
prensa cu den e periodo di januari te cu luna di maart di 2024, 
un total di 627 peticion pa permiso pa negoshi, caminda di 
e cantidad aki, ya caba 277 permiso a wordo trata y practi- 
camente entrega mientras cu tin 196 permiso den tramite y 


falta 154 permiso pa wordo trata pero tin cu regla e asunto 
di pago of entrega di un of otro documento cu falta. 


Pues tin hopi actividad comercial tumando luga pero na 
mes momento cu Minister Wever ta anuncia esakinan, no ta 
mira di otro banda cu gobierno mes ta haciendo su maximo 
esfuerso pa trata di convence algun di e negoshinan aki, 
establece nan mes den centro di Oranjestad. 


No tin dialogo cu e comerciantenan, e doñonan di edificio cu 
ta para bashi na e momentonan aki y tampoco por mira un 
cambio di ley caminda lo por bay na exigi doño di edificionan 
den Centro di Oranjestad, cu nan ta obliga di mantene nan 
edificio den condicion aceptabel cu lo a bunita den bista di 
bishitante y e localnan. 


Esaki no ta e caso na e momentonan aki pero realidad ta cu 
no ta tin dialogo continuo tumando luga entre gobierno y 
sector priva y den e periodo di eleccion dilanti di tur hende, 
no ta spera cu lo tin algo concreto cu lo cambia e inten- 
cionnan di Minister Wever. 


E berdad ta tristo ya cu siendo partner di gobernacion, ni 
Minister Wever y tampoco su colega di partido y Minister, 
Ursell Arends, ta wordo otorga suficiente medio financiero 
pa atende cu nan asuntonan di cual ta sumamente impor- 
tante. 


E problema serio cu e planta di RWZI na Bubali ta rekeri 
miyones pa wordo atendi a corto plaso mientras cu revitali- 
sacion di centro di Oranjestad, ta rekeri hopi mas c’un truck 
di santo pa tapa un fontein cu pa motibo di ta di e gobierno 
anterior, no ta wordo manteni y cuida. 
Minister Wever realmente no tin tempo pa haci algo na e 
centro di Oranjestad y tampoco e tin e fondonan pa haci 
algo drechi cu lo cambia henter e aspecto di e centro aki. 

FOR di 2022 Minister di Energia Glenbert Croes, a bin ta 
contando storianan na pueblo di Aruba, relaciona cu reduc- 
cion di prijs di awa y coriente, y den fin di siman el a bolbe 
presenta otro promesa sin splica kico a pasa cu e prome- 
sanan anterior. 


AWEMainta por hasta conclui cu e forma di actua aki di 
Minister di Energia, ta mas bien un intento formal pa e 
mandatario purba di hustifica na pueblo di Aruba, su tin 
tantisimo biahe pa cualkier parti di mundo, ya cu sin cu tin 
cifra na man, den e competencia di gabinete Wever Croes 
II, sin duda Glenbert Croes tin liderato di e grupo di biahero 
aki. 


Diabierna atardi e mandatario a regresa for di New York 
despues di a efectua, segun su propio declaracion, un biahe 
di trabou hunto cu Director di RdA pa reuni cu e compania 
Mericano, Hartree Partners pa loke mester a riba reunion di 
henter un siman. 


Sinembargo esaki no tabata e caso ya cu informacion ricibi 
ta mustra a presenta mas tanto un pensamento di un deseo 
di parti di gobierno di Aruba na e compania menciona pa 
yuda gabinete Wever-Croes II, haya heavy fuel oil barata pa 
cumpra riba mercado mundial. 


“Hartree Partners:” Integrity is the foundation of Hartree’s 


collaborative culture. Our reach extends across the globe 
and across asset classes. Hartree, founded in 1997, is 
privately held by management and Oaktree. Our 15 global 
offices and over 100 accomplished traders in more than 20 
business lines work collectively to provide deep insight and 
expertise to enterprise-level, multinational and nation-state 
customers.” 


Aki pues ta confirma cu e compania aki cu cual supuesta- 
mente Minister Glenbert Croes ta papia di lo tin un acuerdo, 
ta un compania cu ta duna conseho riba e mercado petrolero, 
di mercado internacional caminda e prijs ta adecuado y 
barata p'e clientenan haci inversion of compra di petroleo. 


TRIKI POLITICO 
Na su yegada for di New York diabierna ultimo, Glenbert 
Croes a uza e mesun triki politico cu el a bin ta uzando e 
ultimo añanan, no solamente pa alivia e pensamento cu e ta 
un minister “globetrotter,’ pero tambe un politico cu ta sigui 
papia bunita pero sin resultado. 


E mandatario a insisti cu baha prijs di awa y coriente, ta algo 
hopi importante ya cu e lo yuda reduci prijs di hopi articulo 
cu a bin ta afectando pueblo p'e aumento di awa y coriente. 
Na luna di Februari ultimo sinembargo, Glenbert Croes sinta 
den oficina di RdA a contempla yegada di e “prome barco 
transportando ‘heavy fuel oil’ for di Venezuela,” ya cu esaki 
mustrando cu e prijs di e combustibel aki, ta mucho mas 
barata cu loke FMSA tabata paga anteriormente pa esaki. 


Segun e mandatario, e HFO lo a wordo bendi cu WEB pa 
por maneha e planta cu ta produci awa y coriente y esaki lo 
yuda na reduci prijs pa pueblo. 
E barco a bin y a bay y ningun mas a yega pa RdA pero awo 
casi dos luna despues, ata Minister Glenbert Croes cu otro 
anuncio cu Hartree Partners lo bay percura pa haya material 
barata cu lo yuda baha prijs di awa y coriente. 


For di 16 di Augustus 2022, e promesa di Glenbert haci na 
pueblo cu e lo logra baha prijs di awa y coriente, ta bira e 
di nuebe cu el a haci pero keto bay pueblo ta sigui soda pa 
paga awa y coriente. 


Cu Minister Glenbert Croes lo bay haci mas di e tipo di 
biahenan aki, no ta cuestiona mes ya cu falta ainda un aña 
cu probablemente e lo ta den gobierno ainda. 


Marcando historia den gobernacion 


Minister Glenbert Croes bisando 
cu lo reduci prijs di awa y coriente 

TIN hopi cos curioso ta pasa den bida diario caminda masha 
poco ta perde tempo pa atende cu e tipo di comportacion y 
expresion cu no ta sirbi interes di ningun hende. 


Ta un tradicion sin duda den nos comunidad, cu un persona 
por topa un otro conoci of un amigo despues di hopi tempo, 
caminda un di e dos hendenan aki, ta a haci un observacion 
cu ta pone e otro sinti super inconfortabel. 


Cu frecuencia y na hopi ocasion ta topa c’un hende despues 
di hopi tempo y un di nan lo haci e observacion: “bo a yena,” 
“bo a subi di peso” sin realisa cu e tipo di expresion aki, ta 
zona manera un insulto pa e persona cu tin cu scucha esaki. 


Ningun pero ningun hende kier scucha e expresion aki pero 
lamentablemente hopi hende, demasiado hende, ta kere cu 


nan tin cu inicia un combersacion c’un amigo of un hende 
conoci, cu e tipo di expresion aki, sin tuma na consideracion 
cu e persona mes na cual e ta expresa esaki, lo ta sinti su 
mes incomodo caba cu su situacion. 


Ningun hende kier bira gordo, ningun hende kier yena sin 
mas, den algun cas e por ta un falta di disciplina na momento 
di atende cu su stoma, esta ora cu nan haya hamber y hopi 
di e hendenan aki sa cu nan ta robes pa come for di control. 


Sinembargo hopi di e hendenan aki, por tin un motibo cu 
nan ta yena of bira gordo, e por ta nan sistema digestivo of 
cualkier otro aspecto cu nan salud y ta mas cu claro cu e 
hendenan aki ta incomodo cu nan curpa y cu nan peso. 


Lamentablemente kisas pa custumber, tin demasiado hende 
den comunidad ta kere cu e tipo di expresionnan aki, esta di 
cuestiona fisico di un conoci of un amigo, ta kere cu cues- 
tiona peso di otro, ta un bon inicio di un combersacion c’un 
conoci of amigo. 


Hopi hende cu tin problema cu nan fisico, nan peso ta sinti 
super incomodo pa scucha e tipo di remarcanan aki y por 
ripara cu ta surgi un alehamento di amigo y conoci cu ta 
haci nan mes culpabel na esaki. 


“Bo a yena” ta un expresion un tiki mas suave cu por ehempel 
“bo a bira gordo” pero realidad di e situacion aki ta cu ambos 
expresion no ta algo cu cual tin cu saluda un hende cu esaki. 
Un aspecto un tiki “comico” riba e asunto aki ta cu tin hopi 
caso ta haya un persona cu tampoco tin cu peso bou di 
control ta bira haci e expresion di “bo a bira gordo” ora cu 
topa c’un conoci despues di hopi tempo. 


“Bo a yena” ta un insulto di un hende bobo 

DIABIERNA mainta Corte den Prome Instancia a trata un 
caso di droga caminda e dos acusadonan, e Dominicano J.C. 
di 52 aña y e homber Venezolano E.F. di 63 aña mester a 
duna cuenta di 103 kilo di cocaina cu nan a trata di exporta 
pa Hulanda, haciendo uzo di e compania di transporte, Fast 
Delivery. 


Sinembargo prome cu e carga aki a wordo poni riba barco 
rumbo pa Hulanda, autoridad di aduana a descubri e carga- 
mento di droga aki scondi den dos sistema. 


A bin haya un total di 71 kilo di cocaina scondi den piesa 
destina pa drecha caterpillar mientras cu a bin haya otro 
32 kilo scondi den algun caha cu tambe tabata destina pa 
Hulanda. 


A bay over na detene e dos sospechosonan aki kendenan a 
hiba e cargamentonan aki pa Fast Delivery y e prome cu a 
basha abou y admiti cu en berdad nan tabata envolvi den 
e cargamento aki, esta e acusado E.F. di 63 aña, diabierna 
mainta el a insisti cu e no tabata na altura mes di e droga y 
cu ningun momento el a declara na polis cu e tabata envolvi 
den e transporte di droga aki. 


Di tur forma el a insisti cu el a carga e piesanan pa wordo hiba 
pa e compania di transporte y loke e testigonan a declara 
riba su persona, simplemente no tabata berdad. 


E acusado J.C. tambe a insisti cu e no tabatin arte ni parte 
den henter asunto aki y cu ningun momento e lo a acepta 
culpabilidad mustrando cu el a haci loke a pidi su persona pa 
haci, esta di hiba e cahanan den cual tabatin droga scondi, 
pa e compania Fast Delivery. 


Hues a mustra e acusado E.F. cu segun relato di polis, el a 
admiti cu e droga lo tabata di dje pero diabierna mainta el 


a bisa cu ningun momento el a admiti esaki na Polis pero 
segun Hues, e acusado aki na Hues Comisario a confirma 
cu loke el a declara na polis, tabata su version corecto, pues 
aceptando cu e tabata envolvi cu e cargamento di droga aki. 


Notabel tabata echo cu dilanti Hues diabierna mainta, ambos 
acusado a dicidi di cambia nan prome declaracionnan y a 
cu nan a insisti cu nan no tabata sa algo di e droga pero 
simplemente a cumpli cu nan trabou di hiba e piesanan di 
caterpillar y e otro cahanan, pa e compania di exportacion 
caminda a bin descubri e droga. 


Fiscal a mustra Hues cu e pruebanan ta contundente ya cu 
declaracion di varios testigo a liga e dos acusadonan na e 
droga y a exigi un castigo pisa di 10 aña di prizon pa e fayo 
aki. 


SORPRESA 
Un exigencia cu sin duda a lanta hopi pensamento ta con 
Ministerio Publico, hunto cu autoridad policial y e Corte 
particularmente, lo tin cu sigui mira e casonan aki den futuro 
y un observacion di un di e abogadonan den e caso aki, a 
mustra entre otro cu e exigencia di Fiscal lo ta despropor- 
cional mirando cu den pasado Ministerio Publico a exigi un 
castigo di 8 aña di prizon pa un acusado caminda el a wordo 
acusa di a envolve cu transporte di mil kilo di cocaina. 
Aki tambe ta surgi e pensamento con dos caso cu a sosode 
tanto na 2023 y recientemente e aña aki, caminda a inter- 
cepta dos barco cu cargamento di droga y aki a dicidi di 
laga e dos gruponan aki wordo expulsa bek pa nan pais di 
origen, sin cu nan a mira sala di Corte y ta cargamentonan 
hopi grandi mes. 


Dia tres di mei venidero, Hues lo tuma un decision den e 
caso en cuestion caminda e lo dicta sentencia contra di e 
dos acusadonan aki. 


Ocho aña exigi pa exportacion di 103 kilo di cocaina pa Hulanda 

Despues di e fin di siman, nos ta ranca sali ya den e di tres 
siman di e luna di april 2024, marca p'e Cuarto Creciente 
di e luna dialuna awo. Nos e porvenir di tur e signonan di e 
zodiaco lo ta - Acuario, Scorpio, Aries, Geminis, Tauro, Virgo, 
Cancer, Piscis, Libra, Leo, Sagitario y Capricornio - den e 
prediccion di e horoscopo? 


E proximo shete dianan lo bay ta afecta pa un fase lunar 
nobo. Dialuna, 15 di april e Luna den Cuarto Creciente den 
e signo di Cancer lo revitalisa nos, lo yena nos di forsa y 
energia y potencia nos banda mas intuitivo y empatico. Lo ta 
dia 19 di april ora cu e Solo lo drenta den Tauro y lo cuminsa 
e peeriodo magico p'e signo di tera aki. Cu Venus den Aries, 
e pasion lo explota den amor, segun e pronosticonan di 
Esperanza Gracia. 


AweMainta ta presenta bo e pronosticonan di horoscopo 
durante e proximo shete dianan den tur e signonan zodi- 
acal, cuminsando awe, dialuna, 15 di april, te cu diadomingo 
21 di april, 2024. 


ARIES 
Probecha e ultimo dianan aki cu Solo ta transita door di bo 
signo pasobra bo ta ricibiendo un poderoso energia astral 
y lo bo bay obtene e recompensanan cu bo merece. Lo bo 
comproba cu, ora bo activa bo boluntad y bo energianan, lo 
caba na logra bo metanan. 
Venus den bo signo, lo faborece tur cos relaciona cu senti- 
mento y por trece reencuentro cu un hende cu bo a distancia 
di dje. 


TAURO 
Hopi pabien. Algun problema of situacion cu bo ta bibando 
aden tin bo inkieto, pero dia 19 Solo lo drenta den bo signo 
y lo bay duna bo hala pa bo reacciona y aleha bo di tension. 
Fuera di esey, Jupiter den bo signo ta bo guardian pa suerte 
bay na bo fabor ora cu mas bo tin mester di dje. Ta ora pa 
kibra y pa scoge un caminda diferente. 


GEMINIS 
Cu e energia den e Cuarto Creciente, bo ta optimista, activo 
y hopi vital y lo bo bay logra e resultadonan espectacular 
si bo habri na cos nobo. Un toke di imaginacion lo cumbini 
bo; no tranca den e cosnan di semper y laga bo creatividad 
los pa bo plannan haya caminda liber pa nan realisacion. 
Expresa bo sentimentonan, no keda keto. 


CANCER 
Bo ta hopi generoso y bo ta duna tur cu tin, pero bo mester 
logra e balans entre e develo pa otro y bo propio necesi- 
dadnan. Lubida pasado, lo bo sali ganando cu tur loke bo 
laga atras. Si bo tin bo animo mixto, e Cuarto Creciente den 
bo signo lo bon duna bo un man, aumentando bo energia y 
vitalidad y contribuyendo pa bo recupera e optimismo. 


LEO 
Cu e Luna creciente den bo signo, dia 16 y 17, bo gana di 
biba y bo energia lo ta hopi grandi y e miho cos ta cu lo bo 
sa di contagia esunnan cu ta rond di bo. Venus bon aspecta 
lo biba bo vlam di amor y lo yuda bo haya e balans den bo 
relacionnan. No retrasa mas di un decision cu bo sa cu bo 
mester tuma y cu lo resulta hopi beneficioso pa 
bo. 


VIRGO 
Porfin, despues di tur loke bo a sufri, awo bo 
tin e suerte y oportunidad lo yega bo bida cu lo 
permiti bo lubida e pasado. Bo ta cuminsa cu 
etapa nobo, den parti imprevisibel, pero si tin 
algo sigur: lo bo bay sinti bo mes mas feliz. Cu e 
luna den bo signo, e dianan 18, 19 y 20 lo bo sa 
di maneha habilmente bo situacionnan y lo bo 
tin hopi exito. 


LIBRA 
Bo ta original y hopi ingenioso y e cosnan lo bay 
ta di maraviya unda cu lo bo implica di berdad. E 
inconvenientenan lo aleha di bo bida, asina ta no 


H O R O S C O P O 
Di Siman 
Di Siman 

rindi pasobra bo ta cada biaha mas cerca di logra bo obhe- 
tivonan y lo bo bay tribi di haci loke semper bo a soña. Pone 
den marcha e habilidadnan seductor ey cu bo ta posee pa 
atrae e personanan cu ta interesa bo. 


SCORPIO 
Cu Mars hopi bon aspecta, lo bo no falta energia pa atende 
cu e temanan pendiente y laganan resolvi di un biaha. 
Amor lo hari cu bo y lo haci bo mira bida hopi mas grato. Ta 
momento di consolida un relacion cu por cambia y mehora 
bo mundo. No laga bo mes hiba pa un exceso di confiansa 
cu placa pa evita "setback". 


SAGITARIO 
Cu un vitalidad inmenso, e siman aki no lo tin hende cu lo 
para bo y e circunstancianan lo bay ta hopi propicio. E bon 
aspectonan di Venus lo trece harmonia na bo dia y si tin 
problema den bo relacionnan nan lo bay disolve manera 
magia. Ta hopi posibel cu bo logra un granb exito of lo bo 
alcansa un posicion cu bo tabata desea desde 
un tempo caba. 


CAPRICORNIO 
Lo bay sosode cos importante den bo bida y 
bo tin un recupera e energianan perdi pa bo no 
desaprobecha e oportunidadnan. Concentra den 
bo mes, awo lo principal t'abo y sigui loke ta haci 
bo feliz, aunke esey ta indica pa tuma e decisi- 
onnan complica. Por ta por tin cambio repentino 
y inespera cu lo trece cos bon den bo bida. 


ACUARIO 
Laga bo mes hiba p'e impulsonan di bo curason 
y aleha bo di e personanan toxico cu ta kita e 
energia. Lo bo sa di probecha lo maximo di bo 
potencial y bo claridad mental lo yuda bo sali di 
bon di cualkier situacion complica. 
E Cuarto Creciente lo haci cu bo lo sinti fuerte y 
vital y ya lo bo sa ki ora bo lo ta bon, tur cos lo 
funciona miho. Un cambio inespera lo duna bo 
colo na bo bida. 


PISCIS 
Algo cu bo no kier pa haya sa, por sali na cla, 
pero bo intuicion lo guia bo pa bo actua manera 
miho ta cumbini bo y no sali perhudica. Kisas 
no ta momento di hiba bo plannan na practica; 
ta cumbini bo spera e circunstancianan mas 
apropia. 


Aunke por tin ups and downs den bo bida, cu 
Mars den bo signo, lo bo ta yena di energia pa 
pone bo den accion y no rindi. 

UN studiante Hulandes, desapareci na Noruega, a wordo 
haya sin bida cerca di e localidad di Bodø, despues cu el a 
disparce riba diasabra durante un caminata. 


E studiante di e Facultad di Ciencia di Bida y Aquacultura na 
Universidad Nord na Bodø, tabata canando dilanti di e grupo 
den e area montañoso di Åselidalen durante un caminata 
cu dos otro studiante internacional y a disparce fo'i bista. E 
compañeronan a bati alarma y e buskeda a cuminsa. 


E condicionnan no tabata faborabel pa e esfuerso di buskeda, 
cu mal tempo y tereno dificil cu a complica e esfuerso di 
buskeda. Autoridad pronto a cambia pa un buskeda cu 
sospecho di un morto, mirando e tempo cu a pasa desde e 
desaparicion y e factornan ambiental desafiante. 


Un curpa a wordo haya diabierna anochi, pero polis no a 


confirma ainda ningun identidad oficial. Sinembargo, hopi 
hende ta kere cu ta trata di e studiante desapareci, y e famia 
a wordo informa di e sucesonan. 


E circunstancia exacto rond di e descubrimento di e restonan 
no a wordo revela ainda pa e autoridadnan. E noticia a causa 
un ola di tristesa y preocupacion, no solamente den e circulo 
inmediato di esunnan envolvi, pero tambe entre e comun- 
idad internacional di studiante y e comunidad Hulandes na 
Noruega. 


E evento tragico ta recorda nos e peligernan cu por surgi 
den naturalesa y ta enfatisa e importancia di precaucion 
durante actividad den aire liber. Investigacion riba e circun- 
stancianan rond di e morto di e studiante ta continua mien- 
tras cu e sernan keri ta yora e perdida di un bida hoben cu a 
termina demasiado pronto. 


Studiante Hulandes desapareci na Noruega 


A haya curpa aunke ainda no a confirma identidad 

POLIS Australiano a identifica Joel Cauchi, di 
40 aña, como e agresor responsabel pa un inci- 
dente tragico cu a costa bida di seis persona 
den un centro comercial na Sydney. E atake, cu 
a tuma luga na Westfield Mall na Bondi Junction, 
a shock e nacion y a laga 12 persona herida, 
incluyendo un mucha di 9 luna cu su mama 
tabata entre e victimanan. 


Autoridad a indica cu Cauchi tabatin problema 
di salud mental no specifico, cu a conduci nan 
pa descarta terorismo como motibo di e atake. 
Subcomisionado di Polis di New South Wales, 
Anthony Cooke, a enfatisa cu no tin evidencia cu 
ta sugeri un motivacion ideologico specifico tras 
di e incidente. 


E victimanan, cinco hende muhe y un hende 
homber, entre 20 y 55 aña, a wordo hinca mata 
durante e asalto. Entre e mortonan tabata Faraz 
Tahir, di 30 aña, security di e centro comercial, 
kende tabata conoci como un miembro respeta di 
e Comunidad Musulman Ahmadiyya di Australia. 


Relato di e testigonan presencial y secuencia di video a 
capta caos y horor ora Cauchi, arma cu un cuchiu, a core 
a lo loco den e centro comercial, atacando e cumpradonan 
sin previo aviso. A pesar di e respons rapido di Polis, incluy- 
endo Inspector Amy Scott, kende finalmente a tira y a mata 
Cauchi, e tragedia a laga un impacto profundo riba e comu- 
nidad. 


Prome Minister Anthony Albanese a elogia e actonan 
heroico di Inspector Scott y otro e pasaheronan cu a inter- 
vení pa proteha bida memey di e caos. Mientrastanto, famia 
di Cauchi a expresa nan lamento pa e eventonan, reconoci- 
endo e lucha di nan yiu cu salud mental for di adolescencia. 


Mientras e comunidad ta trata cu e consecuencianan di 
violencia sin sentido, a pone tributo floral pafo di e centro 
comercial na honor di e victimanan. 


E incidente ta sirbi como un recordatorio di e retonan continuo 
rond di salud mental y siguridad publico, cu a provoca peti- 
cion nobo di apoyo y iniciativa di concientisacion. 


Atacado di Sydney Identifica 


Problema di Salud Mental cita den 
incidente fatal den centro comercial 

CORTE Argentino a dicidi cu Iran ta responsabel pa e 
atentado mortal cu bomb na 1994 contra e centro Hudiu 
di Asociacion Mutual Israelita Argentina (AMIA) na Buenos 
Aires. E decision aki a tuma luga mas cu tres decada despues 
di e atake, cu a cobra 85 bida y herida 300 persona. E corte a 
atribui e culpa na Iran y su apoderado, Hezbollah, marcando 
un avance significativo den busca husticia pa e victimanan. 


E sentencia a clasifica e atentado contra AMIA como un 


"crimen contra humanidad" y a implica ex-presidente Irani 
Ali Akbar Hashemi Rafsanjani y e otro funcionarionan halto 
pa ordena e atake. Aunke Iran ta nenga su participacion, 
e prueba, incluyendo yamada di telefon intercepta y testi- 
monio di e testigonan, ta mustra riba complicidad Irani. 


E Presidente di e Delegacion di Asociacionnan Israeli di 
Argentina (DAIA) a tuma e decision cu satisfaccion y a afirma 
cu e por habri caminda pa e victimanan busca husticia na 
nivel internacional, potencialmente via Corte 
Penal Internacional. 


E procedementonan legal rond di e atentadonan 
a wordo plagia di acusacion di encubrimento, 
corupcion y obstruccion di husticia. E ex-pres- 
idente argentino Carlos Menem, den funcion 
durante e atakenan, a enfrenta un huicio pa 
cubri e atentado contra AMIA, pero finalmente el 
a keda absolvi. Su ex-hefe di inteligencia a ricibi 
un sentencia di prizon pa obstruccion di e inves- 
tigacion. 


E caso a trece na claridad e interseccionnan 
compleho di politica, diplomacia y terorismo, 
cu revelacion di negociacion secreto y supuesto 
acuerdonan comercial entre Argentina y Iran. 


E esfuersonan pa responsabilisa e autornan ta 
sigui, cu orden internacional di detencion emiti 
contra e miembronan di Hezbollah. Sinembargo, 
logra husticia pa e victimanan ta keda un reto 
tremendo memey di e complehidadnan legal y e 
sensibilidadnan diplomatico cu ta tumando luga. 


Corte Argentino ta culpa Iran pa e Atentado na AMIA na 1994 


Dialuna, 15 April 2024 
AWEMainta 
INTERNACIONAL 
11 


DEN un decision historico, un cuerpo di hurado federal di 
Illinois a dicidi cu Amazon Web Services (AWS), e proveedor 
lider di servicio den ‘cloud’, mester paga 525 miyon dollar 
na e compania tecnologico Kove pa viola su derechonan di 
patent den tecnologia di almacenamento di data. E hurado 
a haya AWS culpabel di a viola tres patent di Kove, cu segun 
Kove ta fundamental pa e capacidad di Amazon pa warda y 
recupera cantidad grandi di data. 


E demanda, presenta pa Kove, cu sede na Chicago, na 2018, 
a indica cu e Servicio di Almacenamento Amazon S3 di AWS, 
e servicio di base di data DynamoDB y otro e productonan 
tabata viola e patentnan di almacenamento den cloud, di 
Kove. Kove a declara cu e tabata un pionero den tecno- 
logia pa almacenamento den cloud di rendimento halto hopi 
prome cu e yegada di computacion den cloud. 


Despues di e veredicto, un vocero di Amazon a expresa 
su desacuerdo cu e decision y a anuncia e intencion di e 
compania pa apela. Kove su abogado principal, Courtland 
Reichman, a elogia e veredicto como un victoria pa inno- 
vacion y a enfatisa e importancia di proteha e derechonan 


di propiedad intelectual di e companianan nobo contra e 
gigantenan tecnologico. 


Mientras cu e hurado a bay di acuerdo cu AWS a viola e 
tres patent di Kove, el a rechasa Kove su afirmacion cu AWS 
intencionalmente a viola su derechonan. AWS a nenga enfati- 
camente e acusacionnan y a argumenta cu e patentnan en 
cuestion no tabata valido. 


E sentencia aki ta tuma luga memey di un litigio cu ta 
tumando luga, ya cu Kove tambe a demanda Google pa 
supuestamente viola e mesun patentnan den un demanda 
separa na Illinois, cu ainda no a ser resolvi. 


E resultado di e caso aki ta enfatisa e importancia di protec- 
cion di propiedad intelectual den e sector di tecnologia y 
ta sirbi como un recordatorio di e bataya legal complica cu 
hopi biaha ta surgi entre e innovadonan y e lidernan di indu- 
stria. 
Mientras cu ambos partido ta prepara pa posibel apelacion 
y futuro procedemento legal, e implicacionnan di e decision 
aki por tin un impacto riba henter e industria tecnologico. 


Hurado Mericano ta ordena AWS di Amazon pa paga 
525 miyon dollar den caso di infraccion di patent 

UFC 300 a duna un anochi di momento inolvidabel, cu a 
culmina cu un knockout digno di e titularnan di Max Holloway 
contra Justin Gaethje. E evento, cu a marca e cartel number 


300 di UFC, a mustra un accion emocionante for di principio 
te fin, lagando e fanaticonan sinta na e rand di nan stoel. 


Durante e ‘co-main event’, Max Holloway a graba su nomber 
den historia di UFC cu un final asombroso contra Justin 
Gaethje. Cu solamente seconde cu a keda den e lucha, 
Holloway a yama Gaethje den centro di e octagono prome 
cu el a dun’e e golpi devastador di knockout, cu a manda 
Gaethje di golpi contra e net di e octagono. E final espec- 
tacular a solidifica e luga di Holloway entre e leyendanan di 
UFC y a laga e fanaticonan asombra. 


E anochi tambe a conta cu un otro knockout impresionante 
ora Alex Pereira a defende exitosamente su campeonato 
masculino di peso semi-pisa contra Jamahal Hill. Pereira a 
mustra su poder increibel door di a despacha Hill lihe cu un 
jab robes despues di un pauze cortico pa ataca cu un golpi 
abou. 


Den e lucha pa e campeonato di peso palo femenino, Zhang 
Weili a sali victorioso den un bataya di lucha contra Yan 
Xiaonan. A pesar di un esfuerso di curashi di Xiaonan, Weili 
su dominio durante henter e lucha a sigura su victoria pa 
decision unanime, reteniendo su título. 


Otro encuentro notabel tabata e victoria pa decision dividí di 
Arman Tsarukyan riba Charles Oliveira, E victoria pa knockout 
tecnico di Jiri Prochazka contra Aleksandar Rakic y e triunfo 
pa desicion unanime di Aljamain Sterling riba Calvin Kattar. 


E evento no tabata sin di drama, cu Zhang Weili ta mustra 
deporte pa expresa su deseo di bira amigo di Yan Xiaonan 
despues di su lucha intenso. 
Ademas, Mark Coleman, miembro di UFC Hall of Fame, a bira 
noticia pa su acto heroico di salba su mayornan for di un 
candela den un cas algun siman prome cu el a asisti na UFC 
300. 


En general, UFC 300 tabata na altura di su facturacion 
historico, dunando un anochi electrisante di pelea cu lo keda 
recorda den e proximo añanan. 


For di e inolvidabel Knockout di Max Holloway te na e demos- 
tracion di resiliencia di Zhang Weili, e evento a mustra e 
miho di arte marcial mixto y a laga e fanaticonan ansiosa- 
mente wardando pa e siguiente capitulo den historia di UFC. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Resumen Di UFC 300 


Knockout epico di Max Holloway a enfatisa 
un anochi memorabel di pelea 

E Reunion Extraordinario di Accionista (Bava) di Ajax, 
programa pa dia 21 di mei, ta primintí di ta un momento 
crucial den e eventonan recien rond di e CEO 
suspendi, Alex Kroes. Sinembargo, e Hunta 
di Directiva a dicidí di no presenta punto di e 
agenda, locual ta duna e Conseho di Supervision 
libertad pa implementa e retiro di Kroes. 


Un informe recien publica den De Telegraaf a 
sugeri cu un mayoria significativo den e Hunta 
di Directiva, como accionista principal di Ajax, 
tabata di acuerdo cu un regreso di Kroes como 
gerente general. Sinembargo, e Hunta di Directiva 
awo ta parce di keda un banda durante BAVA. E 
agenda di e reunion ta contene solamente punto 
di discusion y sin ningun voto, loke ta nifica cu 
e futuro di Kroes no por wordo determina na e 
acto. 


Aunke e Conseho di Supervision no a haci 
yamada pa vota, e Conseho di Administracion 
mes por a pidi pa vota. Sinembargo, investiga- 
cion ta mustra cu esaki no a sosode, loke segun 
Quote ta indica un aceptacion di e renuncia di 
Kroes pa parti di e Hunta di Directiva. 


Joost Schmets di e asociacion di propietario 
di balor (VEB) ta enfatisá cu BAVA ta un fecha 
crucial, caminda e Conseho di Supervision por 
ratifica casi sin obstaculo e salida definitivo di 
Kroes. 


Kroes a keda suspendi anteriormente pa abuso 
di informacion inclusivo, y Michael van Praag, 


presidente di e conseho di Supervicion, a declara repetida- 
mente cu no tin regreso p'e CEO. 


Conseho di Supervision tin caminda liber pa retira Kroes 
despues di e desicion di conseho administrativo di BAVA 

NEW York Yankees ta sigui cu nan bon comienso di tempo- 
rada pa medio di un double-header contra Cleveland 
Guardians diasabra, igualando nan miho marca di frankicia 
den 15 wega. Despues di a pospone e wega debi na condi- 
cion di tempo diasabra, Yankees a sali balansa, sigurando un 
victoria di 3-2 den Wega 1 prome cu domina cu un victoria 
di 8-2. 


Juan Soto a surgi como un hungado clave pa Yankees den e 
di dos wega, lansando un racha di tres careda cu a contribui 
na e impresionante exhibicion ofensivo di e team. Soto, 
kende a uni cu Yankees den su prome temporada cu e team, 
actualmente tin un estadistica di bateo impresionante cu un 
liña di slash di .339/.465/.554. 


E record di 12-3 di Yankees den 15 wega ta coincidi cu 
nan miho apertura den historia di e franchise. E 
temporada anterior den cual Yankees a logra un 
record similar ta inclui 1926, 1943, 1949, 1987, 
1988, y 2003. Notablemente, tres di e tempo- 
radanan aki a resulta den campeonato di World 
Series pa Yankees, destacando e potencial di 
exito cu un comienso asina fuerte. 


Ademas di nan record actual, Yankees tambe a 
cuminsa e temporada cu un marcacion di 11-4 
na 10 diferente ocasion, ganando e World Series 
den cinco di e temporadanan ey. Esaki ta e di 
17 biaha den historia di e franquisia cu Yankees 
tin por lo ménos 11-4 den 15 wega, y shete di e 
16 instancia anterior a resultá den victoria di e 
campeonato. 


Entre e 30 ekiponan di MLB, e comienso di 12-3 
di Yankees ta pone nan entre e 84 ekiponan den 
historia cu a logra un comienso di temporada 
asina solido. 
Tampa Bay Rays di e temporada pasa tabata e 
team mas recien cu a cuminsa 13-2 via 15 wega, 
mientras e miho comienso registra via 15 wega 
tabata 14-1, logra cinco biaha, e mas recien pa 
Milwaukee Brewers na 1987. 


Den futuro, Yankees tin un wega mas den nan 
serie contra Guardians prome cu nan biaha pa 
Toronto pa un serie di tres wega contra Blue 
Jays. Cu nan impresionante comienso di tempo- 
rada, Yankees ta mantene nan impulso mientras 
nan ta sigui nan buskeda di exito den e tempo- 
rada 2024 di MLB. 


Yankees cu ‘Franchise-Best Start’ den 15 wega 

E atletanan representando e ekipo Mericano a expresa 
critica fuerte contra e kit di atletismo di Nike pa hende muhe, 
considerand'e inecesariamente revelador y sexista. 


E conhuntonan presenta, cu ta ilustra un liña di carson di 
corte hopi halto, a provoca indignacion entre e atletanan 
olimpico cu ta argumenta cu funcionalidad mester tin prio- 
ridad riba scarsedad. 


E coredo di obstaculo Mericano Colleen Quigley a expresa 
su decepcion y a declara cu e uniformnan "no ta traha pa 
e rendimento’. Mescos, Lauren Fleshman, ex-campeon 
nacional di Merca, a condena e uniform riba Instagram, 
enfatisando e importancia di un bistimento cu ta sostene e 
rendimento mental y fisico. 


Tara Davis-Woodhall, un bulado di distancia largo Mericano, 
a comenta cu humor pero deliberadamente e naturalesa 
revelador di e uniform, destacando e preocupacionnan 
tocante practicalidad y comodidad durante e competencia. 


E debate rond di e uniformnan revelador den deporte 
femenino no ta nobo, y e discusionnan ta extende na varios 
disciplina manera beachvolley y gimnasia. 


Algun regla riba e paña di competencia ta evolucionando, 
manera ta mira cu e ekipo di gimnasia femenino di Alemania 


a opta pa bodysuits largo na e Weganan Olímpico di Tokyo. 


Den respons n'e criticanan, Nike a clarifica cu e ta ofreciendo 
opcion di unitard cu ‘briefs’ y shorts pa e Weganan Olimpico 
di e aña aki, dunando e atleta mas opcionnan compara cu 
esunnan anterior. Sinembargo, e demanda di paña cu ta 
adapta na diferente tipo di curpa ta keda prominente, y e 
atleta ta boga pa un confeccion personalisa pa garantisa un 
ahuste optimal. 


Mientras e atletanan patrocina pa Nike, manera Katie Moon, 
ta reconoce e variedad di opcionnan disponibel, e demanda 
di uniform funcional y inclusivo ta persistí entre e comun- 
idad atletico. 


Mientras e ‘count down’ pa e Weganan Olimpico ta continua, 
atencion ta enfoca riba marca di paña deportivo pa priorisa 
rendimento, comodidad y inclusion den nan diseño, refle- 
hando e panorama cambiante di atletismo femenino. 


Atletanan ta pidi pa ‘Performance-Driven Gear’. 


Nike enfrentando reaccion violento 
debi na diseño sexista di nan uniforme 

E mensahe cu mr. Mike Eman y Clifford Heyliger a comparti 
cu comunidad den conferencia di Prensa y n'e activistanan 
di partido den un reunion special na Cas di Partido riba e 
10 puntonan di enfoke di partido AVP a wordo ricibi cu hopi 
entusiasmo. 


Den un presentacion cu a combina e tema di poder di compra, 
costo di bida y atencion special p'e pensionadonan, e diri- 
gentenan di e partido berde a substancia e motibo di e 10 
puntonan y e pakico mester yega na salario mas husto pa e 
empleado y un aumento di 50% pa pensionado. 


COMPROMISO COMUN 
Eman y Heyliger tin un trayectorio comun for di tempo di 
Dialogo Social tempo cu Eman como Prome Minister tabata 
dirigi e plataforma di Dialogo Social. E tempo ey Clifford 
Heyliger tabata Presidente di SIWA. Tabata den e plataforma 
aki di Dialogo Social cu den harmonia y respet mutuo tabata 
yega na realisa cambion importante pa poder di compra y 
p'e pensionadonan. Riba e plataforma aki a haci e cambi- 
onan pa por a rescata e fondo di Pensioen di Biehes y tambe 
e Fondo di Pensioen di APFA. Tambe riba e plataforma aki a 
realisa e reparatietoeslag pa empleado den sector priva y 
tambe pa e pensionadonan. E prioridad di mehora e base di 
pensioen di Aruba a conoce tambe un ley historico e tempo 
ey cu introduccion di un Pensioen General pa tur empleado 
banda di AOV. Den e mesun compromiso pa mehora poder 
di compra e tempo ey a bin tambe cu aumento di bijstand 


y introduccion di schoolkinderen toeslag p'e famianan riba 
bijstand. 


COMPROMISO NOBO 
Awo atrobe ta sinti un nececidad grandi pa mehora e poder 
di compra di e ciudadanonan y pensionado. P'esey Eman y 
Heyliger comentando riba dos di e 10 puntonan di enfoke di e 
partido berde a mustra cu e liña berde den e 10 puntonan ta 
pa atende directamente cu proposicion concreto pa mehora 
e poder di compra di e pueblo. Heyliger a enfatisa e punto 
cu ta subraya cu mester mehora poder di compra; crea un 
economia husto caminda un salario di un trabao mester 
por ta suficiente pa un bida husto y di calidad; asina por 
realisa prosperidad comparti. Eman a splica con AVP ta bay 
realisa e aumento di 50% di pensioen pa medio di e mesun 
instrumento cu Gabinete Mike Eman a introduci pa yuda 
pensionadonan, esta e reparatietoeslag. Eman ta enfatisa 
cu aumento substancial di Pensioen di nos Grandinan por 
medio di un aumento substancial di reparatietoeslag ta un 
nececidad urgente mirando e pobresa bao di pensionadonan 
cu tanto cu a asota nan e ultimo añanan. 


Tambe Eman a mustra cu lo bin tambe cu un “bijstand” 
special pa mayor cu yiu cu limitacion y ampliacion di sosten 
pa esunnan mas vulnerabel den comunidad. E liña di e 
maneho ta pa sirbi e BON COMUN, tanto Eman y Heyliger a 
enfatisa. 


Mensahe di Eman y Heyliger p’e pensionadon ricibi cu entusiasmo 

CADA dia cu pasa ta un dia perdi na man di nos gobierno 
cu ta haci mas malo cu bon. Nos minister cu ta encarga cu 
Bubaliplas y cu dump ta hungando cu candela. Tin 2 hotel 
cu ta casi cla y nada a wordo haci cu e planta di purifica- 
cion na Bubaliplas. Un planta cu mester procesa 10.000 
metro cubico solamente ta procesa 4500 metro cubico. Nos 
gobierno ta di mala fe pasobra intencionalmente ta alarga e 
tempo y di otro banda ta caba cu nos unico pilar economico 
cu ta nos turismo. 


Pakico intencionalmente pasobra nos gobierno ta debida- 
mente na altura di e planta di purificacion na Bubaliplas y 
no a saca un man pa drecha e planta di purificacion. E por 
zona chistoso pero parce cu e mediador mester a cay den e 
asunto pa intermedia entre partido MEP y partido RAIZ pa 
yega na un solucion riba termino corto. Ribi dje e planta na 
Parkietenbos tampoco ta den servicio. Kier pronkia cu hotel 
pero no kier zorg pa e planta di purificacion. 


Ademas tin mas caso contra gobierno pa via di e holo stinki 
di Bubaliplas cu ta perhudicando nos turismo. Ni cu daño y 
perhuicio gobierno ta move. 


Imagina solamente cu e tankinan kibra. E consecuencia ta 
cu tur e awa sushi ta invadi sector hotelero y Playa. No sola- 
mente esey. Un gran parti di Aruba, unda gran mayoria di 
e hotelnan ta situa, no por haci uzo di WC ni baño (e awa). 
Manera cu abogado mr. Patrick Brown a bisa den corte, den 
menos cu 24 ora e turistanan lo mester bandona Aruba. Con 
lo haci pa saca casi 3.300 turista den algun ora for di e isla. 
Sin conta e consecuencia cu un noticia asina riba red inter- 
nacional tin riba e 1.2 miyon bishitante cu Aruba ta ricibi 
anualmente. 


Partido CURPA no sa si minister Ursell Arends ta na altura, 
pero e ta personalmente responsabel pa locual cu ta pasando 
cu e planta di purificacion na Bubaliplas y tambe pa desper- 
dicio. A core cera dump pero te dia di awe no tin solucion. 
Mas pio ainda cu for di september 2023 e incinerator ta for 
di servicio. Nos por corda cu e habitantenan di Perkietenbos 
y vecindario a entama un caso contra di gobierno y a para e 
operacion di incinerator. 


Mientrastanto e acumulacion di desperdicio humano, segun 
informacion cu nos a ricibi, ta sigui crece. Tin papia cu e ta 


mas of menos 400 ton. Esaki ta un asunto hopi peligroso 
pasobra cu tempo e bacterianan aki ta bira mas peligroso 
no solamente pa e bario di Parkietenbos sino henter Aruba 
y nos turismo. Gobierno ta hungando cu salud di nos pueblo 
y di nos turismo. 


Esaki t'e cosnan cu nos parlamentarionan mester habri nan 
wowo y sali na defensa di nos pueblo y di nos unico pilar 
economico. Nos parlamentarionan supuestamente cristian 
ta sigui apoya nan gobierno den nan maldad. Awo diripiente 
ta pidi pueblo vota riba e encuesta di 24ora.com contra di e 
matrimonio di mesun sexo mientras e poder ta den nan man 
pa para e asunto aki enbes di keda sconde tras di firma y e 
pueblo cristian. Boso ta originalmente parlamentarionan cu 
ta representa pueblo, pero en realidad boso ta sirbi interes 
personal y di partido. A yega ora pa boso mustra cu berdad- 
eramento boso kier siribi Dios y aleha di sirbi e enemigo. No 
mester di ningun encuesta paso pueblo a firma caba. Kere 
den Dios y no den politiconan cu ta kere cu nan por sigui 
dicta paso nos parlamentarionan no tin weso di lomba. 


AVP ta papia di bolter cos si den nan mesun seno no por 
bolter cos. Unico cos cu AVP a bolter ta su ideologia di 
Cristian pa homo demoscrata. Bo tin cu tuma un decision y 
stop di sconde. Bo no por cana un pia den mundo y un pia 
cu Dios. Partido CURPA e alternativa. 


Eric Ras (CURPA) 


Ta warda te ora baca hoga pa tuma 
accion na dump y Bubaliplas? 

DIADOMINGO, pasa di 8'or di anochi, polis a bay na veld di 
Britannia pa un pelea grandi entre e hungadonan cu tabata 
hungando riba veld, cu a cuminsa hala otro cu mokete. 


Varios unidad di Santa Cruz y Playa a bay, caminda cu nan a 
bay para pelea riba veld y a pone tur hende na waterpas y a 


bisa nan tambe cu si bin un pelea mas, ta haya obliga di para 
e wega di futbol cu ta andando riba e veld. 
Ta un trend di ultimo tempo cu cada rato tin wega riba veld 
di futbol, e ta caba na halamento di conopi, tiramento di 
boter tanto di parti di e hungadonan y e fanaticonan cu ta 
bin presencia e weganan di futbol riba veld. 


Halamento di conopi durante wega 
di futbol riba veld di Britannia 

DEN e variedad increibel di existencia humano, autoestima y 
confiansa den bo mes ta surgi manera hilo vital, cosiendo e 
tela di nos sentido di balor y meta. Explorando e influencia 
profundo di autoestima y confiansa den bo mes ta revela nan 
papel crucial den nos biahe den nos salubridad emocional. 


Autoestima, liga na un strea suave di compasion pa bo mes, 
ta bin for di dilanti, ta cria nos tereno emocional. E ta sirbi 
manera un recordatorio suave di nos balor inherente den un 
mundo hopi enfoca riba validacion externo. Construccion di 
autoestima ta un acto di amor propio, afirmando un proceso 
gradual di reconocemento di nos forsa, aceptacion di imper- 
feccion, y aceptando nos individualidad. 


Ekipa nos cu e resistencia pa enfrenta e desafionan directa- 
mente, sirbiendo manera nos harnas den e arena di bida. 
Sinembargo, confiansa den nos mes no ta estatico; ta un 
habilidad ki ta polish a traves di e afirmacionnan positivo y 
festehando hasta e triunfonan mas chikito. 


Den nos buskeda pa reforsa autoestima y confiansa den 
nos mes, compasion mester guia nos. Nos ta reconoce cu 
momento di duda y insiguridad ta exsperencia humano 
comparti, y cu imperfeccion ta interno pa crecemento. 


Mientras nos ta nabega e complehidadnan di bida, laga nos 
extende bondad tanto pa nos mes como pa otro, reconoci- 
endo e poder transformado di compasion. Ofreciendo sosten 
na esunnan cu ta lucha cu nan autoestima y confiansa den 
su mes, nos ta bira faro di speransa den e reino di bienestar 
mental. 


Pa conclui, autoestima y confiansa den nos mes ta para 
manera pilar di forsa den reino di salubridad mental. Cu cuido 
atento, nos ta cultiva e atributonan aki dilanti nos mes, ilust- 
rando un potencial sin limite pa crecemento personal y real- 
isacion. Arma cu compasion, nos ta afirma nos balor, acepta 
nos forsa, y avansa cu determinacion padilanti e horizonte 
mas briyante di nos bienestar. 


PromovIendo bienestar mental 


E poder di autoestima y confiansa den bo mes 

DIABIERNA 12 di April durante un bunita ceremonia a 
ilumina Bestuurskantoor cu luz blauw pa asina demostra 
solidaridad cu e lucha contra abuso di mucha. 
Gobierno su compromiso ta pa protege derechonan y bien- 
estar di cada mucha cu ta biba riba nos isla. 


Presente pa e ceremonia aki tawata Prome Minister Evelyn 
Wever-Croes, Minister Rocco Tjon, Minister Xiomara Maduro, 
varios Parlamentario y varios invitado special cu ta traha riba 
e tereno di abuso di mucha, entre otro; Fundacion Respeta 
Mi, Fundacion Mi Voz ta Bo Voz y Bureau Sostenemi. Por 
a mira tambe un publico grandi bisti na blauw mustrando 
asina nan sosten na e lucha contra abuso di mucha. Durante 
varios discurso cu contenido importante, por a scucha y 
sinti e compromiso di tur banda pa sigui bringa e abuso di 
mucha. 


Gobierno di Aruba ya a aumenta e castigonan pa loke ta 
trata e abuso di mucha, e abuso sexual di mucha y si e 
abuso resulta den fayecimento di e mucha, e abusado lo 
haya un castigo di 24 aña. E castigonan na Aruba pa abuso 
y abuso sexual di mucha ta e maximo den Reino. Gobierno 
ta yuda tambe riba e tereno di investigacionnan pa esakinan 
bay mas lihe y na e miho manera ya cu esaki ta haci cu e 
caso lo wordo defendi miho dilanti un hues y asina mas lihe 
e abusado lo haya e castigo cu e merece y tambe Gobierno 
ta traha riba e tereno pa yuda y cuida e victima y su famia. 


Durante su discurso, Prome Minister a enfatisa cu Gobierno 
ta haciendo su parti y lo sigui duna di su parti, pero awor 


mester di ayudo di e ciudadanonan di Aruba ya cu mayoria 
di e abusonan cu ta tuma luga ta door di un persona cerca di 
e famia, y aki Gobierno no por involucra pasobra Gobierno 
no por bisa ken por bin cerca e mucha of no. P´esey mester 
di cada un ciudadano y asina hunto siña kico ta e señalnan, 
y ta alerta y wak kico ta pasa rond di e mucha, y asina hunto 
por logra protege nos muchanan. E abuso cu mas tin na 
Aruba ta e neglicencia di un mucha, y e abuso emocional y 
e abuso sexual di cual 99% ta door di personanan cerca di 
e famia. 


E mandatario a gradici di curason tur e profesionalnan cu ta 
traha riba e tereno aki, y a reconoce cu e tereno aki ta uno 
difícil y pisa y cu e trabou importante cu nan ta haci ta yuda 
e futuro generacionnan y asina mayan Aruba tin hobennan 
sano cu iniciativa pa hiba nos pais padilanti. “Ohala awe y 
henter e luna di april cu nos a decreta como e luna contra 
abuso di mucha, nos por yega na oido di tur hende den nos 
comunidad y realisa cu nos como adulto mester defende y 
protege nos muchanan”, Prome Minister a expresa. 


Bestuurskantoor a cende na blauw como 
sosten n’e lucha contra abuso di mucha 

45% 
OFF 

S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


PA cuminsa un negoshi of haci cambio den e permiso pa 
negoshi segun ley, mester haci un peticion pa permiso 
di negoshi via e website di Departamento di Asuntonan 
Economico, Comercio y Industria (DEACI) y ta wordo otorga 
bou di responsabilidad di Minister di Asuntonan Economico. 
Den e periodo di januari te cu maart 2024 a ricibi 627 dife- 
rente tipo di peticion. Di e 627 peticion ricibi, 277 peticion 
a wordo trata y e permiso relevante otorga, 196 peticion ta 
den tramite, 154 peticion no por a wordo trata pa falta di 
documento of pago. Di e 627 peticion ricibi y e permiso rele- 
vante otorga, 147 ta peticion pa permiso nobo den e periodo 
di januari te cu maart 2024. Di e 147 permiso di negoshi 
nobo otorga, 22 tawata pa e eenmanszaak, 21 pa filiaal, 
101 pa VBA, y 3 pa un vennoot di un VOF. E tipo di activ- 
idad comercial pa cual mas permiso nobo a wordo otorga ta 
“houdstermaaschappij, actividadnan di Real Estate, compa- 


nianan di construccion kleinhandel den diferente articu- 
lonan manera paña, hoya y e-commerce, y importacion y 
comercio di auto.” Na oktober 2022 Minister Geoffrey Wever 
a introduci e vestigingsbeleid nobo, cu entre otro e meta 
pa "speed up" e proceso di otorgacion di permiso dor di 
elimina diferente rekisito, digitalisa ful e sistema di peti- 
cion di permiso y stimula e promising sectors, inversion den 
centro di Oranjestad y San Nicolas etc. Meta di e vestigings- 
beleid nobo ta tambe pa emiti permiso den un periodo di dos 
siman. Minister Geoffrey Wever ta gradici DEACI pa percura 
cu e permisonan pa negoshi wordo emiti na forma eficiente 
y lihe y tambe pa compila na un forma continuo tur informa- 
cion riba e proceso di permiso pa negoshi. 


Tur informacion riba e proceso pa permiso di negoshi ta 
disponibel riba e website www.deaci.aw 


Minister Geoffrey Wever 


A duna 147 permiso pa negoshi nobo den prome kwartaal di 2024 

Por duna feedback riba ley di naturalesa te cu 21 April 2024 
E Minister di Naturalesa a organisa un consulta publico 
referente un proposicion di un Ley di Naturalesa den e 
Constitucion di Aruba. E interesadonan, incluyendo publico 
y experto, a tene discusion amplio tocante cada artículo di 
e proyecto di ley. 
Inclusion ta fundamental, y e fecha límite pa ricibi comen- 
tario a keda extendi te 21 di april pa duna un variedad mas 
amplio di participante e oportunidad pa contribui na desa- 
royo legislativo via un plataforma digital. 


Presentacion di un modelo pa maneha ‘Poder di Compra’ 
pa Aruba 
Parlamento di Aruba a ricibi un presentacion riba e modelo 
di ‘Poder di Compra’ pa Aruba, desaroya pa ‘Economisch 
Bureau Amsterdam’ riba peticion di Ministerio di Asuntonan 
Economico. Minister Wever a ricibi financiamento pa esaki 
despues di aprobacion di Conseho di Minister riba 12 di 
januari 2024. E modelo, ta destina pa midi e impacto di 
maneho publico riba poder di compra na Aruba, y ta un 
herment esencial pa maneho economico di nos isla. 


Fundacion Bo Bos ta Mi Bos ta organisa charla informativo 
pa prevencion di Abuso di mucha 
Na april, Fundacion Mi Bos ta Bo Bos, den colaboracion cu e 
Comision Nacional di Abuso sexual di mucha y gobierno di 
Aruba, ta organisa varios sesion informativo riba prevencion 
di abuso infantil na varios MFA. E oradornan experto, incluy- 
endo dr. Melva Croes-Yanez, Audrey Khan, Magali Maduro 
y Omaira Britten, lo duna informacion crucial riba con pa 


reconoce e señalnan di abuso y su impacto. E anochi aki ta 
promove consciencia y proteccion contra abuso di mucha 
na Aruba. 


Directie Arbeid en Onderzoek ta extende deadline pa 
entrega Personeelsregister 2023 y Manpowerplanning 
2024. 
Directie Arbeid en Onderzoek ta extende e termino pa 
entrega e Personeelsregister 2023 y e Manpower Planning 
2024 te cu diamars 30 di april 2024. 


Esaki ta conta pa tur empresa, falta di cumplimento cu esaki 
por resulta den un multa di te cu Awg. 5000,- E registro y 
manpowerplannig por wordo realisa di forma digital via e 
portal LABORA. Cada empresa mester entrega e registro pa 
cada establecimento. Pa mas informacion por tuma contacto 
cu ku Sra. Louisetty Croes na 523-7722 of via louisetty. 
croes@aruba.gov.aw. 


ATA ta introduci www.ata.aw 
Aruba Tourism Authority (A.T.A.) a lansa un website nobo, 
www.ata.aw, cu ta destina pa duna informacion na nos 
comunidad local. E website ta provee comunicado di prensa, 
noticia, reportahe di investigacion y cifra di turismo,y ta 
actua como un plataforma central pa e mision, vision y infor- 
macion di contacto di A.T.A. 


Concientisacion tocante e impacto di separacion riba 
mucha 
Plan di Mayor ta organisando un siman di concientisacion 
tocante e impacto di separacion riba mucha for di 15 pa 19 
di apil 2024. Riba nan página di Facebook, nan ta comparti 


Resumen di Siman 15 

informacion y ta ofrece conseho pa mayor, dirigí na dife- 
rente grupo di edad di mucha. 


Dia 19 di april lo tin un conferencia gratis tocante manip- 
ulacion di mayor na MFA Santa Cruz, di 6:00 pa 8:00PM. 
Registracion ta posibel via nan website: https://forms. 
gle/5hCkmHeyZEqeqagd8. Mas informacion ta disponibel 
via e-mail of riba e pagina di Facebook Di Plan di Mayor 
Aruba. 


Joran van der Sloot ataca den prizon 
Joran van der Sloot, condena p'e asesinato di Stephany 
Flores, a wordo ataca den prizon di Challapalca, resultando 
den herida na su cara, brasa y lomba. Autoridad ta sospecha 
un conexion cu su pasado criminal y influencia di e tata di 
Flores. 
Van der Sloot ta cumpliendo un sentencia di 28 aña y ante- 
riormente a ricibi 20 aña pa chantahe den e caso di Natalee 
Holloway. Ta spera mas confrontacion, mientras cu e atake 
ta wordo investiga. 


99% di abuso sexual di mucha ta ser cometi pa un familiar 
of conocir! 
April ta e luna Nacional contra abuso di mucha na Aruba pa 
asina crea concientisacion pa e tema aki. Estudio ta mustra 
riba e echo cu 99% di abuso sexual di mucha ta wordo cometi 
pa persona conoci, manera famia of amigo. Prome Minister 


Evelyn Wever-Croes ta enfatisa e necesidad di consciencia 
y prevencion den famia pa garantisa un educacion sigur pa 
muchanan. 


Aruba One Happy Island Lions Club y Friends of Lions cu 
proyecto exitoso ‘Tayo riba Mesa’ p'e famianan den nece- 
sidad 
Aruba One Happy Island Lions Club y Friends of Lions a 
organisa e proyecto 'Tayo riba Mesa' cu exito pa famianan den 
necesidad, como parti di e Programa di Lions International 
"Hunger relief". 522 persona a ricibi un cuminda cayente 
te na porta di nan cas durante e evento, danki na apoyo di 
comunidad local, boluntario y compania manera Mederi NV 
y Nagico Aruba. 
E siguiente evento ta programa pa dia 25 di mei pa duna 
mas sosten na esunnan den necesidad. 


Alida Francis ta e gezaghebber nobo di Sint Eustatius 
Riba 10 di februari, Sra. Alida Francis a huramenta como e 
prome Gezaghebber femenino di Sint Eustatius. Sra. Francis 
ta naci na St Eustatius, a studia periodismo y a hiba dife- 
rente funcion gubernamental na Sint Eustatius durante su 
carera. 


E nombracion aki ta pone un fin na e supervision di Hulanda, 
imponi na 2018. Desde awo St. Eustatius mes ta respon- 
sabel pa maneho y finansas di e isla. 

DIASABRA atardi Minister di Turismo y Salud Publico 
tabata invitado pa hiba algun palabra, hunto cu e emplead- 
onan di Healthy Lifestyle Center (HLC) na e apertura di HLC 
na MFA di Savaneta. 


Healthy Lifestyle Center a inicia oficialmente dia 23 di 
februari 2023 cu su localidad na e oficinanan di Ibisa na 
Oranjestad. E meta principal di HLC ta pa brinda e pueblo 
di Aruba e guia profesional pa cu nan nutricion y movecion, 
especialmente esnan mas na riesgo pa haya complicacion di 
salud, door di hiba un bida no saludabel. E meta ta pa guia e 
participante pa adapta su bida pa uno mas saludabel. 


Un di e programanan mas importante di HLC ta pa ofrece 
servicionan di guia di nutricion y movecion riba un forma 
personalisa y cu ta adapta na e bida di e cliente specifico. E 
programa personalisa aki tin un duracion di 3 luna den cual 
e cliente ta haya su citanan semanalmente cu un dietista 
den cual e guia con pa yega na un bida mas saludabel ta 
sosode. 


Desde inicio HLC a haya un acogida masha grandi mes di e 
pueblo di Aruba. Actualmente HLC ta conta cu mas di 350 
cliente activo. Durante e aña aki HLC a logra cu clientenan a 
baha un total di 433kg conhuntamente. 


Banda di guia personal HLC tambe ta ofrece otro program- 
anan manera curso na scolnan, curso na companianan, 
chekeo gratis regularmente na pueblo, ehercicio mensual na 
unda ful comunidad por participa. 


Un programa special cu HLC ta ofrece ta e programa yama 
“Improving Lives Together”. Esaki ta un programa cu tin un 
duracion di 3 luna den cual un total di 20 cliente ta participa. 
E programa aki ta ofrece guia di nutricion y movecion inten- 
sivo den un forma “community based”. Durante e periodo 
aki e clientenan ta ricbi, banda di consultanan semanal- 
mente na HLC cu e dietistanan, tambe un programa di eher- 
cicio cual ta encera 3 biaha pa siman na un gym na unda 
nan ta ricibi guia profesional con pa haci movecion na un 
manera safe y accesibel. 


Meta di HLC tambe ta pa keda amplia su servicionan y bay 
den organisacionnan pa asina guia tur esnan na pia di trabao. 
Esaki tambe ta razon pa habri un di dos localidad pa asina 
keda accesibel pa tur persona aki na Aruba. HLC ta forma 
parti di e vision di Minister di Salud Publico na unda preven- 
cion ta e enfoce principal di su maneho riba tereno di Salud 
Publico y cual ta cuadra cu ehecucion di e Plan Nacional 
Multisectoral contra NCDs 2020-2030 cu conhuntamente 
cu DVG y PAHO, Gobierno di Aruba a firma na aña 2019. 


Minister Oduber kier a manda un palabra di gradici- 
mento y felicitacion na e team profesional di HLC, Directie 
Volksgezondheid, Plataforma di Promocion di Salud y tur 
esnan cu ta aportando pa haci HLC un programa exitoso. 


Un yamada na pueblo di Aruba, especialmente esnan pariba 
di brug, pa acudi na e centro y busca informacion. Tuma e 
prome stap p ricibi guia profesional pa asina bo logra haci 
un cambio di estilo di bida pa uno mas saludabel. 


Minister Dangui Oduber 


Healthy Lifestyle Center ta habri su 
portanan pa comunidad pariba di brug 

DIABIERNA anochi a tuma luga e magno evento deportivo 
Ronde van Aruba 2024. Prome Minister Evelyn Wever-Croes 
tabata presente na Marinierskazerne na unda el a duna un 
discurso cortico prome cu e evento a cuminsa. Ronde van 
Aruba ta un evento deportivo hopi conoci y gusta pa esnan 
cu ta den e mundo di coremento, mirando cu e ta un reto 
hopi grandi pa cada un di nan como deportista. 


Evento a cuminsa pa 8or di anochi na Marinierskazerne, y a 
conta cu alrededor di 700 partcipante cu a core rond di Aruba, 
pa termina den oranan di mainta bek na Marinierskazerne. 
Pa e competencia aki, tabata tin atletanan den grupo y indi- 
vidual. 


Prome Minister a expresa, cu pa presencia e comienso di 
Ronde van Aruba, na unda tur e atletanan a prepara pa 
cuminsa, tawata un sentimento particular, na unda por sinti 
e vibracion di positivismo, y e amor cu cada atleta tin pa e 
deporte di coremento. Pasobra, pa por logra competi den un 
evento di e maginitud aki, ta tuma hopi dedicacion, discip- 
lina, determinacion, y e deseo pa por yega te na final exitos- 
amente. 
"Como Prome Minister di pais Aruba, mi ta hopi orguyoso di 


cada un di e atletanan cu a tuma e reto aki di participa na 
Ronde van Aruba. Un danki na Marinierskazerne pa organisa 
e evento aki, y na tur e sponsornan cu a haci esaki posibel. 
Por ultimo, mi kier a gradici tur e participantenan pa ta un 
inspiracion pa cada un di nos, y pa nan contribucion na 
engrandece deporte na Aruba", Prome Minister a epxresa. 


Pabien na tur participante y na e ganadonan di Ronde van 
Aruba 


Cu alrededor di 700 participante, Ronde van Aruba tabata un exito 


Prome Minister ta felicita tur atleta cu a participa 
y gradici nan pa engrandece deporte na Aruba 

DIABIERNA, 12 di april riba peticion di Minister Geoffrey 
Wever Economisch Bureau Amsterdam a duna un presenta- 
cion elabora na Conseho di Minister riba e proceso pa traha 
un “koopkrachtmodel” pa Aruba. 


Un “koopkrachtmodel” ta un instrumento necesario pa midi 
e posibel impacto di maneho riba e poder di compra di hoga- 
rnan na Aruba. Pais Aruba actualmente no ta dispone di un 
modelo asina. 
Minister Geoffrey Wever durante tratamento di begroting 
2024 di Ministerio di Asuntonan Economico, Communicacion 
y Desaroyo Sostenibel den december 2023 a elabora riba e 
necesidad grandi pa un “koopkrachtmodel”. 


Conseho di Minister riba 12 di januari 2024 a duna apro- 
bacion, riba peticion di Minister Geoffrey Wever pa inicia e 
proceso pa traha un “koopkrachtmodel” pa Aruba. Diabierna, 
despues di tres luna Economisch Bureau Amsterdam ta duna 
Conseho di Minister un presentacion riba con e "koopkracht- 
model" ta traha y con e por wordo uza comon un instru- 
mento di maneho pa midi e posibel impacto di maneho riba 
e poder di compra di hogarnan na Aruba. 


Un meta importante di maneho economico ta pa mehora e 


poder di compra di tur ciudadano. Pa logra e mehoracion di 
poder di compra ta necesario pa tin un instrumento manera 
e “koopkrachtmodel” cu ta haci'e posibel pa na un manera 
efectivo implementa maneho cu un impacto positivo riba e 
poder di compra na Aruba. 


Ta net tres luna cu nos como pais a inicia e proceso pa traha 
un koopkrachtmodel y e trabao ta den su fase final. P'esey 
ta na su luga cu despues cu Parlamento di Aruba a wordo 
debidamente informa riba e koopkrachtmodel, Conseho di 
Minister tambe haya un presentacion riba e uzo di koop- 
krachtmodel y riba e proceso pa yega na esaki, segun 
minister Geoffrey Wever. 


Minister Geoffrey Wever 


Conseho di Minister a haya presentacion 
riba e koopkrachtmodel pa Aruba 

E Gabinete ta dividi riba un posibel prohibicion pa kima e 
Koran. En particular, CDA ta pidi medida mas estricto pa 
evita e kimamento di e buki sagrado Islamico. Sinembargo, 
VVD ta opone na un prohibicion y ta enfatisa libertad di 
expresion, a pesar di haya cu e kimamento di Koran no ta 
algo netjes. 


E discusion aki ta bin di e protestanan violento recien, 
manera grita cos horibel n'e bishitantenan di e Museo 
Nacional di Holocaust nobo na Amsterdam y despues di e 
anuncio di kimamento di Koran na Arnhem na inicio di e aña 
aki. Varios grupo, incluyendo e agricultornan protestando, 
oponentenan di Zwarte Piet y e miembronan di 
Extinction Rebellion, ya a causa disturbio. 


Tweede Kamer ta planeando un debate riba e 
derecho pa manifesta y e posibel restriccionnan. 
Prome cu esaki tuma luga, ta spera cu e Gabinete 
lo presenta un carta tocante su punto di bista 
riba e topico. 


Dentro di e Gabinete tin un opinion dividi riba e 
tema. Minister Hanke Bruins Slot di CDA ta boga 
pa haci e kimamento di Koran dificil, citando 
"siguridad internacional" como e motibo pa 
prohibi e manifestacionnan aki. E ta teme cu 
falta di accion contra e kimamento di Koran por 
causa atake riba embahada Hulandes den exte- 
rior, similar na loke a sosode anteriormente na e 
Embajada Sueco na Baghdad. 


Di otro banda, tin minister Dilan Yesilgöz di VVD, 
kende, aunke ta condena e kimamento di Koran 


como "primitivo"," insipido" y "astuto", ta enfatisa cu nan 
ta permiti den un democracia liber y mester keda asina pa 
proteha e libertadnan. E ta boga pa proteha e embahadanan 
miho en bes di dobla bou di menasa di e fundamentalistanan. 


Alcalde di Arnhem, Ahmed Marcouch, a pidi e Gabinete pa 
prohibi e kimamento di Koran, despues di duna permiso 
inicialmente pa tal accion den su ciudad. E peticion aki a 
bin despues di presion di e administradornan di e moskee. 
Finalmente, Marcouch a prohibi e kimamento di Koran na 
Arnhem pa motibo di e conseho di polis pa motibo di e 
menasa di desorden serio y menasa terorista. 


Division na Hulanda p’e posibel prohibicion pa kima Koran 

PRIJS di petroleo ta subi pa motibo di e atake Irani riba 
Israel 
Prijs di petroleo a subi recientemente na su nivel di mas 
halto den seis luna debí na e aumento di tension den Medio 
Oriente. Riba diabierna atardi, prijs di petroleo a subi cu casi 
3%. For di comienso di e aña aki e prijsnan a subi cu 19% 
como resultado di e agitacion aki. E fuente di e aumento aki 
ta basa riba e menasa di un posibel atake Irani contra Israel, 
den represalia pa un bombardeo Israeli riba e consulado 
Irani na Siria. Segun informacion di servicio di siguridad 
occidental, Iran por lansa un atake cu misil y drone riba 
territorio Israeli den 48 ora. E escala aki por causa interup- 
cion den suministro di petroleo den e region. E aumento di 
prijs di petroleo tambe ta afecta e prijsnan di gasolin, cu a 
subi significativamente den e ultimo lunanan. Segun e Union 
di Consumidornan, e prijs di retail recomenda di un liter di 
95 euro ta actualmente di 2,27 euro, mas di 20 cent mas cu 
na inicio di aña. 


Djokovic, despues di nuebe aña, ta semifinalista atrobe na 
Monte Carlo despues di un victoria contra Alex Minaur 


Novak Djokovic a yega semifinal bek despues di nuebe aña 
den e Torneo di Masters di Monte Carlo, despues di a gana 
Alex De Minaur. E Serbio di 36 aña a gana den di dos set y 
awo e ta enfrenta e ganador di e duelo entre Ugo Humbert 
y Casper Ruud. E otro semifinal lo tuma luga entre Jannik 
Sinner y Stéfanos Tsitsipás. 
Djokovic, kende lo cumpli 37 aña riba 22 di mei, lo bira e 
semifinalista di mas bieu den historia di e torneo. A pesar 
di algun interupcion den e di dos set, Djokovic a elogia su 
oponente y a subraya e victoria como crucial. E victoria ta 
duna Djokovic e chens pa gana su prome Torneo Masters 
di aña, despues di perde anteriormente na Indian Wells y 
despues e no a competi na Miami. 


Varios Hulandes accidenta den avalancha 
Tres Hulandes a muri accidenta pa un avalancha na Austria, 
mientras cu un di cuater persona a resulta herida, segun 
polis Austriaco. E victimanan tabata 33, 35 y 60 aña, 
respectivamente, mientras cu e herido tin 32 aña. Dos di e 
mortonan tabata miembro di Apeldoorn AMHC Hockey Club. 
Nan tabata parti di un grupo di diesseis Hulandes cu a bay 
ski hunto cu cuater guia Austriaco na e municipio di Sölden. 
E grupo tabata dirigiendo nan mes pa Martin-Busch-hütte 
den e Alpen di Ötztal na 2.500 meter di haltura ora cu e 
avalancha a tuma lugar rond di 11: 00 am. E persona herida 
a wordo transporta cu helicopter pa un hospital na Zams y 
no ta wordo considera den peliger di morto. E identidad di 
e victimanan a wordo confirma pa e presidente di e club di 
hockey. AMHC a expresa su condolencia n'e famianan y e 
sernan cercano di e victimanan. 


Trending na Hulanda 


Dialuna, 15 April 2024 
AWEMainta 
NL 
29 


Albert Heijn no ta traha mas cu compania cu ta corta wowo 
di cabaron afo 
Albert Heijn (AH) a anuncia cu e lo stop di bende cabaron 
procedente di e productornan cu ta corta wowo di e cabar- 
onnan aki afo. Tambe AH tin e plan pa dentro di un aña saca 
e cabaronnan aki for di nan productonan gevries y for di 
den e variedad di ‘snacks’. E decision aki ta bin despues 
cu e organisacion di bienestar animal ‘awake animal’ a 
bati alarma riba e practica, den cual ta corta wowo di e 
animalnan aki afor. E practica aki ta tuma luga principal- 
mente cerca e proveedornan di Vietnam, Ecuador, Honduras, 
Indonesia y Venezuela. Investigacion ta mustra cu e cabar- 
onnan ta experencia stress durante y despues di e trata- 
mento aki. Albert Heijn ta boga pa haci uso di proveedornan 
cu tin un facilidad sostenibel y transparente, cu ta verdoof 
e cabaronnan electricamente prome cu nan wordo sacrifica. 
Awake Animal ta aplaudi e pasonan aki y ta spera cu e otro 
supermercadonan lo sigui su ehempel. 
Futbolista Babadi elimina temporalmente for di Eredivisie 
Isaac Babadi, midfielder di PSV di diesnuebe aña, lo no 
hunga e temporada aki di Eredivisie mas pa motibo di un 
lesion na su rudia, cual el a sufri durante un entrenamento. 
E testnan medico a descarta un lesion den e ligamento, pero 
su temporada ta parce di ayega su final. Aunke no a revela e 


gravedad di e lesion, ta spera cu e lo por resumi su prepara- 
cion pa e temporada nobo. Babadi, kende recientemente 
a extende su contract te 2028, lo perde e cinco weganan 
restante di PSV. E desaroyo aki ta expande e lista di hunga- 
donan herida, incluyendo Noa lang, Ismael Saibari y Ricardo 
Pepi. Sinembargo, Hirving Lozano ta bolbe den e seleccion 
pa e siguiente duelo contra Vitesse. PSV a confirma e lesion 
di Babadi y ta spera su regreso pa e temporada nobo. 


Union Europeo a aproba acuerdo nobo p'e trahadornan 
migrante for di e paisnan extracomunitario 
E trahadonan ta haya mas flexibilidad pa cambia di trabou, 
pa acapara e scarsedad riba mercado laboral. Actualmente, 
e trahadonan migrante aki ta ricibi un permiso di trabou cu 
ta permiti nan traha cu un solo dunado di trabou, cual por 
causa abuso. E reglanan nobo lo permiti nan keda den e pais 
di UE pa tres luna despues di a perde trabou, pa por busca 
un trabou nobo, duplicando esaki na seis luna si nan tabata 
trahando den UE pa por lo menos dos aña. 


E paisnan di UE por introducí nan mes un ley cu ta exigí cu 
e trahadonan cu un permiso di trabou temporal mester keda 
cu un dunado di trabou pa un periodo minimo di tempo. E 
reglanan nobo lo drenta na vigor dentro di dos aña. 


Dialuna, 15 April 2024 
NL 
30 
AWEMainta 


DEN e prome kwartaal di e aña aki, 914 compania na 
Hulanda a declara nan mes den bancarota, un aumento di 
48% compara cu e mesun periodo di aña pasa. Esaki ta e 
cantidad di bancarota mas grandi for di e prome kwartaal di 
2017, segun dato di Oficina Central di Estadística (CBS). E 
empresanan di transporte y e empresanan activo den e alma- 
cenamento di mercancia en particular a keda hopi afecta pa 
bancarota, manera e cifranan ta mustra. E sector comercial 
tambe a experencia un cantidad significante di bancarota, 
cu ta parcialmente debi na e tamaño di e industria aki. 


E aumento di bancarrota a cuminsa durante e pandemia 
di corona na 2020, y e cantidad a aumenta rapidamente, 
pa despues baha bek na un minimo historico na augustus 
2021, ora cu solamente 109 compania a bati bancarrota. 
Den comparacion, 332 compania a declara nan mes den 
bancarota luna pasa. E tendencia aki ta tumando luga ya 
pa dos aña consecutivo, y e cantidad di bancarota ta sigui 
aumenta. 
Den luna di maart por a tuma nota di un bahada den 


bancarota di 2% compara cu februari. Sinembargo den e 
prome tres lunanan di 2024, mas cu 46% mas compania a 
declara nan mes den bancarota cu e mesun periodo di aña 
anterior 


E cantidad di bancarota ta mustra di ta fluctua na un 
manera significante y no ta constant. Despues di a yega na 
un maximo di 911 bancarota na mei 2013, e cantidad di 
bancarota a baha te cu augustus 2017. Despues di esaki, e 
tendencia a keda bastante stabiel te na mei di 2020, despues 
esaki a baha te na un e mínimo historico di 109 bancarota 
na augustus di 2021. For di mei 2022, e bancarota a keda 
continuamente mas halto cu den e mes luna di aña anterior. 
Na maart un total di 312 empresa y institucion a declara 
nan mes den bancarota, di cual 57 tabata pertenece na e 
sector comercial. Mientras cu esaki a baha cu 12 porciento 
desde februari, comercio ta keda e industria cu mas bancar- 
rota. Den un sentido relativo, mayoria di e bancarotanan a 
wordo declara na maart den e sector di transporte y alma- 
cenamento. 


E cantidad di bancarota na Hulanda a aumenta 
n’e punto di mas halto den shete aña 


DESPUES di e comentarionan rasista di Johan Derksen 
riba e diputado di GL-PVDA Habtamu De Hoop, un diferencia 
generacional a sali na cla den termino di opinion tocante 
identidad y pertenencia. Mientras cu algun hende grandi ta 
cuestiona e conexion di De Hoop cu su herencia, bosmas 
hoben ta para su tras, bogando pa respet y inclusion. 


E comentarionan di Derksen, cu a tuma luga durante un 
discussion na television tocante e iniciativa di e gobierno 
Hulandes pa sostene e idioma y cultura Friso, ta enfatisa 
e persistencia di rasismo diario den sosiedad Hulandes. Su 
afirmacion cu De Hoop, a pesar di su educacion na Friesland, 
no ta realmente "Friso", a provoca un ola di indignacion, 
particularmente entre e politico y e figuranan publico mas 
hoben. 


De Hoop a confirma su identidad cu orguyo, destacando cu su 
mayornan adoptivo Friso a cri’e na un cunucu na Wommels. 
Sinembargo, el a expresa tambe su deseo pa cambia e enfoke 
di e controversia aki pa temanan mas importante manera 
vivienda accesibel y transporte publico, indicando un enfoke 
pragmatico cu ta wordo aprecia pa su generacion. 


E choke di perspectiva aki ta refleha diferencia generacional 
mas amplio den punto di bista riba identidad y diversidad. E 
generacionnan mas grandi por tene nan mes na e punto di 
bista tradicional riba nacionalidad y origen etnico, mirando 
e desviacionnan di e normanan aki cu sospecho. Mientras 
tanto, hende mas jong ta boga pa inclusion y diversidad 
cultural, reconociendo e rikesa cu diferente origen ta aporta 
na sociedad. 


Segun cu sociedad ta enfrenta problema di rasismo y 
discriminacion, cera e diferencia di generacion ta bira mas y 
mas importante. Mientras e generacionnan mas grandi por 
beneficia di introspeccion y e deseo pa adapta n'e normanan 
social evolutivo, e generacionnan mas hoben mester sigui 
boga pa inclusion y desafia prehuicionan anticua. 


Den futuro, promove dialogo y comprondemento entre e 
generacionnan ta esencial. Reconoce y respeta diferente 
experiencia y perspectiva, nos por lucha pa un sociedad 
mas husto y harmonico den cual tur hende ta sinti nan mes 
balora y acepta, independientemente di nan anteceden- 
tenan of educacion. 


Diferencia entre generacion 


Perspectiva conflictivo riba identidad y pertenencia 


Dialuna, 15 April 2024 
AWEMainta 
NL 
31 


E ministerio publico Belga a inicia un investigacion penal 
riba e posibel influencia Ruso di e miembronan di parlamento 
Europeo. Asina Prome Minister Alexander de Croo a anuncia 
despues di e revelacionnan di e servicionan di inteligencia. 


Belgica, como pais anfitrion di Parlamento Europeo y e otro 
institucionnan Europeo, a ricibi advertencia di Republica 
Checa. E pais aki recientemente a revela un red cu a paga e 
politiconan Europeo pa divulga propaganda Ruso. 


Aunke no establece pago concreto na Belgica, Croo ta 
reconoce e presencia di influencia. E Prome Minister no a 
duna ningun detaye di e cantidad di eurodeputado envolvi, 
nan identidad of nan nacionalidad. 
Anteriormente, sinembargo, medionan Checo a sugeri cu 
politiconan Hulandes tambe tabata envolvi den e operacion 
Ruso. 
Motivacion pa e eleccionnan Europeo 


Segun De Croo, Rusia tabata tin como meta pa eligi mas 
eurodeputado pro-Rusia durante e eleccionnan Europeo di 
juni y asina fortalece e vision Ruso den Parlamento Europeo. 
E supuesto "red di interferensia" lo tabata activo den varios 
pais Europeo, incluyendo Belgica. 
Investigación criminal Belga a cuminsá recientemente. 
Ademas, Belgica a pidi Eurojust, e organisacion cu ta coor- 
dina cooperacion entre e servicionan di husticia Europeo, pa 
consulta urgentemente. 


Croo ta enfatisá e necesidad pa e Oficina Di Procurador 
Europeom y e servicio Anti-Fraude OLAF actua contra e 
posibel menasa aki. Si e organisacionnan aki no tin sufisi- 
ente instrumento pa hasi esaki, nan mester ta disponibel. 


E Promé Minister lo presentá e asunto aki e siguiente siman 
na e cumbre di UE na Bruselas, caminda e lo boga pa garan- 
tisá elekccionnan liber y sigur. 


Husticia Belga ta investigando influencia 
Ruso den Parlamento di UE 


NA e momentonan aki tin un escases significativo di personal 
penitenciario na Hulanda, cual ta un problema urgente 
segun un debate parlamentario recien cu e Minister Dimiti 
Weerwind. E escasez di personal penitenciario a conduci na 
un lista di espera di mas o menos 2.400 convicto cu actu- 
almente no ta tras di trali. Aunke tin suficiente cel, falta di 
personal ta un impedimento pa ehecucion di centencia. 


E situacion ta wordo mira como preocupante pa practica- 
mente tur partido den Tweede Kamer, pero no tin consensus 
riba un posibel solucion. Minister Weerwind ya a propone 
medida di emergencia, manera pospone sentencia corto y 
permiti e convictonan pa meld nan mes tur dia. Sinembargo, 
e medidanan aki ta wordo ricibi cu sentimentonan mixto, y 
algun partido ta advertí di posibel consecuencia negativo, 
manera un acumulacion di convicto cu mester meld tur dia. 


Ademas di e medidanan di emergencia, e Minister ta conside- 
rando tambe otro opcion, incluyendo liberacion delanta di 
e prizonero cu normalmente lo sali cu verlof den weekend, 
y ta explorando e solucionnan tecnologico manera robot- 
isacion y vigilancia eletronico pafo di prizon. Sinembargo, 
e proposicion pa permiti e prizoneronan uza enkelband 
como parti di e maneho di capacidad ta topa cu resistencia 
di varios partido, cu ta di opinion cu un sentencia mester 
wordo cumpli den prizon. 


E debate den e kamer ta concentra principalmente riba 
haya un balans entre respeta sentencia y castigo y trata e 
scarsedad di personal. 


Tin division riba e posibel solucionnan, cu proposicionnan cu 
ta bay for di reducí e tempo cu e prizoneronan ta pasa pafo 
di e cel te na un austeridad mas halto den e sistema peniten- 
ciario. Riba diamars, e partidonan lo vota riba e medidanan 
proponi, maske no tur partido ta completamente di acuerdo 
riba e pasonan pa sigui. 


Hulanda enfrentando un escases di personal penitenciario 

¡CON tus ingredientes favoritos sobre una corteza crujiente 
de pan francés, esta pizza de pan francés es una comida 
deliciosa y fácil que se prepara en menos de 30 minutos! 


Receta 
TIEMPO PREVIO:8 minutos 
HORA DE COCINAR:22 minutos 
TIEMPO TOTAL:30 minutos 
2SERVICIO 
Ingredientes: 
1 pieza de baguette 
2 cucharadas. Manteca 
0.25 taza de ajo 
0.25 taza de orégano [mezcla de perejil] 
1 cucharada. [Para la salsa] 
3 tazas de salami 
0,5 taza de perejil 
1 cucharada. Polvo de pimentón 
Peperoncino de 4 unidades 
0.5 taza de aceituna 
1 taza de albahaca 
0.1 taza de azúcar 
1 cucharada. Aceite de oliva 
1,3 taza de salsa de tomate 
1,5 taza de queso mozzarella 
1 pizca de sal 
1 pizca de pimienta negra 


Direcciones: 


1 
Corta la baguette en 3 rollos, partidos por la mitad. 


2 
Calentar una sartén grande, poner mantequilla y agregar 
el ajo picado, el orégano y el perejil. Revuelva para mezclar 
bien y cocine durante 2 a 3 minutos. 


3 
Extienda la pasta sobre los panecillos, transfiéralo al horno 
a 355°F (180°C) durante 7 minutos. 


4 
Combine la salsa de tomate, el orégano, el azúcar, el aceite 
de oliva, el pimentón en polvo, la sal y la pimienta en un bol. 
Mezclar bien. 


5 
Unte la salsa sobre los panecillos y agregue el queso mozza- 
rella. Coloque la aceituna, el salami y el chile jalapeño sepa- 
rados en cada rollo. Adorne con albahaca. Hornear a 355°F 
(180°C) durante 15 minutos. 


6 
¡Disfrutar! 


Pizzas De Pan Francés 

MIOPIA (bijziendheid) entre mucha chikito ta un problema 
creciente cu ta rekeri atencion mundial. Ta fundamental p'e 
mayornan tuma medida proactivo pa promove salud di wowo 
di nan yiunan y preveni miopia di largo plaso. 


Oftalmologonan a desaroya un serie di guia practico pa 
yuda e mayornan proteha e salud di wowo di nan yiunan. 
Un di e reglanan aki ta e regla 20-20-2, cu ta stipula cu 
despues di wak for di cerca pa binti minuut, e muchanan 
mester wak for di leu pa binti seconde. Ademas, ta reco- 
menda p'e muchanan pasa por lo menos dos ora pa dia den 
aire liber, caminda luz natural tin un impacto positivo riba 
salud di wowo. 


Justine Pardoen di Bureau Jeugd en Media ta enfatisa e impor- 
tancia di ripiticion den educacion pa yuda e muchanan desa- 
roya custumbernan saludabel relaciona cu uzo di e pantaya. 
E mayornan por traha un rutina den cual e muchanan ta 
tuma pausa regular for di e aparatonan digital y haci eher- 
cicio di wowo. Esaki por wordo logra, por ehempel, door di 
sali hunto despues di un periodo di uzo di e pantaya y papia 
tocante loke por mira for di leu. 


E expertonan ta considera miopia den mucha como un 
epidemia, cu posibel consecuencia pa e gastonan futuro di 
cuido medico. P'esey ta vital p'e mayornan tuma medida 
pa proteha salud di wowo di nan yiunan. Aplicando algun 
strategia simpel pero efectivo, e mayornan por tin un impacto 
positivo riba salud di wowo di nan yiunan y yuda preveni 


miopia di largo plaso. 
Un di e pasonan mas importante cu mayor por tuma ta 
implementa regla 20-20-2. Tuma descanso regular mien- 
tras ta uza aparato digital por yuda e muchanan descansa 
nan bista y preveni miopia. Ademas, promove actividad den 
aire liber ta fundamental, ya cu luz natural ta beneficioso pa 
salud di wowo. 


Limita e uzo di e pantaya y promove actividad alternativo 
tambe ta aspecto importante pa preveni miopia den mucha. 
E mayornan por encurasha nan yiunan pa lesa, hunga pafo 
y haci obra di man en bes di pasa periodo largo dilanti di un 
pantaya. 


Crea conciencia tambe ta vital. E mayornan mester papia cu 
nan yiunan tocante e importancia di salud di wowo y splica 
nan pakico ta necesario pa tuma descanso regular mientras 
nan ta uza aparato digital. Como nan mes ta un ehempel di 
uzo saludabel di obheto cu pantaya, e mayornan por curasha 
nan yiunan pa desaroya custumber saludabel. 


Resumiendo, door di aplica e regla di 20-20-2, encurasha 
actividad pafo di cas, limita uzo di pantaya, crea conciencia 
y mustra comportacion modelo, e mayornan por tin un 
impacto positivo riba salud di wowo di nan yiunan y yuda 
preveni miopia a largo plaso. Ta esencial p'e mayornan ta 
proactivo den proteccion di wowo di nan yiunan pa nan por 
disfruta di un bista cla y un desaroyo di wowo saludabel 
durante nan bida. 


‘Screentime’ ta di gran influencia 


Bista di nos muchanan ta bira cada bes mas malo, 

Lieve Ben 
Je vroeg zelf nooit om 
aandacht, maar had alle 
aandacht voor ons. 
Je was hulpvaardig en 
begaan met de mensen en 
de wereld om je heen. 
Hoe fijn was het om daar 
met jou over te praten. 
We houden van je en gaan 
je missen. 
Je vrienden van Aruba 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur bunitesa. 


Cu inmenso dolor na nos curason, nos ta an- 
uncia fayecimento di 


Welbin A. Vidal 
*01-04-1990 - † 06-04-2024 


Na nomber di Mercedes Vidal, Tina Vidal y 
Jose Alturo kier a invita pa acto di entiero 
cual lo tuma luga na Fundacion Dominicana 
na Nieuwstraat 34 D, Diamars 16 di April 
2024 di 2’or pa 4’or di atardi y despues lo sali 
pa Santana Gobierno na Playa. 


Su bida lo keda inspira nos 


Gradicimento 


Su mayornan, casa, yiu, nietonan, rumannan, 
wela y welonan, tanta y omonan, sobrina y 
sobrinonan, suegra, cuña y sua, coleganan y 
demas famia di nos defunto stima: 


Omar Anthony Franken 


Ta gradici di curason tur esunnan cu di un of 
otro manera a sostene y consola nos durante 
favecemento y entiero di nos Tata stima. 
Danki pa tur mensahe y tambe dedicacion nan 
special atraves di medionan social, whatsapp, 
yamada telefonico y/of bishita personal. Boso 
presencia durante e condolencia y entiero di 
nos defunto tabata di gran consuelo pa nos. 


Danki tambe pa tur e atencion duna pa medio 
di carchi, areglonan di flor y krans. Un danki 
inmenso di curason na Korps Politie Aruba 
pa haci Omar su despedida uno hopi special y 
bunita cu hopi dedicacion y pasenshi. 


Un danki special na: Alvin Lacle, Jessie 
Maduro, Sergio y Luisa, Urvin Lacle, Ramon 
Arnhem, Dr. Dennis Rasmijn, Janine Rodri- 
guez, Oldric Fernandez y tur demas persona 
cu di un of otro manera a dedica y sostene 
Omar. 


Un grandicimento di curason na Marcilino y 
Lucia Kelly. 
Na tur persona y / of grupo di persona cu a 
yuda sea den oracion, forma financiero of 
algun otro tipo di ayudo masha danki. 


"Corda semper trata hende cu cariño, respet y 
sin rencor y bo lo yega leu den bida." 


“POSITIVO, ONE LOVE." 


“Señor ta mi wardador, mi no tin falta di nada. 
Den cunucu di yerba berde e ta pone mi sosega. 
E ta hiba mi na awa trankil, pa mi bolbe haya forsa.” 
Salmo 23: 1,2,3 


Cu hopi dolor na nos curason pero conforme cu Dios su 
boluntad 
nos ta participa cu a fayece na Ocala Florida 
nos esposa, mama, wela, ruman, cuña, tanta, sobrina, 
prima y amiga stima 


Ivy Marcia Tang Yuk-Comenencia 
*05-06-1963 – †01-03-2024 


Tata: †Alejandro “Indio” Comenencia. Mama: †Adela 
Comenencia-Gomez. Esposo: Ryan Tang Yuk 
Yiu: Ryan Gentle Tang Yuk y Paula Krashner. Nieto 
stima: Ryan Ivan Tang Yuk 
Yiunan di criansa: Sooling Tang Yuk, Rumico Tang Yuk 
Nieta di criansa: Cabria de Chabert 
Rumannan: †Gabriel “Peppy” y Alexandrina Come- 
nencia-Blanco, Fanny y Legenhousen “Larry” Nyack- 
Comenencia, Judith y Frank Richardson-Comenencia, 
Beatriz “Beata” y Luis “Gino” de Cuba-Comenencia, 
Edwin “Papito” y Elvia Comenencia-Rodriguez, Alé- 
jandro “Niño” y Glenda Comenencia-Albertsz, Maria 
“Mary” y Tirso Tromp-Comenencia 
Manera ruman: Roy y Elaine Quandus-Geerman 
Sobrino(a)nan: Sheldon y Marlin Nyack-Figaroa y 
famia, Ghislaine y Harold Grant-Comenencia y famia, 
Arthur y Gennilee Comenencia-Ras y famia, Franklin 
y Elsa Richardson-Rincones y famia, Aldrin y Maaike 
Comenencia-Los y famia, Javier “Derrick” Comenencia, 
Julienne y Jobert Reyes-Comenencia y famia, Rujina 
Comenencia y yiu, Lugina y Ervany Machado-de Cuba 
y famia, Gabriela Tromp y Andrew Croes 
Omonan: Joaquin “Quincho” Comenencia y famia (Co- 
lombia), Carlos “Calulo” Comenencia y famia 
Tanta: Teresa Kock-Comenencia y famia 
Suanan: †Kenrick Noel y famia, Mervin Tang Yuk y 
famia, Oswald Tang Yuk y famia, Vincent Tang Yuk y 
famia 
Cuñanan: †Monica Beharry y famia, Linda Jerome y 
famia, Barbara Beharry y famia, †Jackie Tang Yuk, 
Patricia Tang Yuk 
Primo(a)nan na: Aruba, Corsow, Colombia y Hulanda 
Primanan stima: Jetzy de Koning-Bruges, Ederlinda 
Kock, Sonia Quandt-Gomez 
Tur su amiga- y amigonan y amistadnan stima na Aruba 
y su barrio Dakota, Ocala, St. Croix, Corsow y Hulanda 
Demas famianan: Comenencia, Tang Yuk, Noel, 
Beharry,Jerome, Blanco, Nyack, Richardson, de Cuba, 
Rodriguez, Albertsz, Tromp, Kock, Violenus, Figaroa, 
Grant, Reyes, Ras, Rincones, Los, Machado, Croes, 
Neuman, de Koning, Quandt, Bitorina, Irwin, Ramharak, 
Beke, King, Jeroe, de la Cruz, Lispier, Hodge, Castillo, 
Castillejo, Ras, Quandus, Porino, Franken, Geerman, 
Herts, Dania, Tromp, Nuboer, Sneek, Steenen, Rafael, 
Lake, Becker, Martis, Pablo, Schwengle. Na Corsou: 
Marlene Comenencia y rumannan y famia, Randy de 
Lannoy y famia, Famia Jacobus, Famia Curiel. Na Co- 
lombia: Comenencia, Gomez, Elias, Bruges, Scott, Al- 
zamora, Granados, Freyle Villar. Acto di condolencia y 
ceremonia di despedida lo tuma luga na Parokia Birgen 
di Fatima na Dakota, diasabra 20 di April 2024 di 9:30 
pa 11:30 di mainta. Despues ta sigui pa su ultimo luga di 
sosiego na Santana Central Sabana Basora. Despues di 
entierro nos no por ricibi bishita di condolencia na cas, 
nos ta pidi comprension pa esey. 
Si acaso den nos tristesa nos por a lubida algun famia, 
nos ta pidi nos mas sincero disculpa. Enbes di flor of 
krans lo tin un box disponibel pa donacion pa Parokia 
Birgen di Fatima Dakota 

” Remembrance is a form of meeting” - Kahlil 
Gibran 


“Your living is determined not so much by 
what life brings to you as by the 
attitude you bring to life; not so much by what 
happens to you as by the way 
your mind looks at what happens.” - Kahlil 
Gibran 


Cu dolor na nos curason pero tambe agradeci- 
do pa tur e bunita recuerdonan, 
nos ta anuncia e fayecimento di: 


Bernardus (Ben) F. C. King 
*14 januari 1948 - † 9 april 2024 


Na nomber di su: 
Casa: Mieke de Droog 
Yiunan: Sandra Vocking, Jeroen Vocking y 
Corien Steendijk, Natasja y Jerry Gomez, 
Joeri King y Kim Risseeuw 
Nieto(a)nan: Sven y Yara Huigen, Emma y 
Tom, Damian y Milena Gomez, Nova King 


Rumannan: Hans y Maaike Vocking y famia, 
Marian y †Jan van Swinderen y famia, Cu- 
ñanan: Mily Graafland y famia, Andrea de 
Droog y famia 


Su Fellow K brothers di Kiwanis Club of 
Palm Beach y famia, Su colleganan di direc- 
tiva di Neptali Henriquez Park y famia, Tur su 
amistadnan, bisiña y conocirnan 


Un danki special na dokter di cas Dr. Marcel 
Ho-Kang-You y sra. Lola Geerman di Konin- 
gin Wilhelmina Fonds Aruba. 


Oportunidad pa condolencia lo ta dialuna 15 
april 2024 di 7’or pa 9’or di anochi y diamars 
16 april 2024 di 9’or pa 11’or di mainta na 
Aurora Funeral Home. 


Ta invita pa e acto di celebracion di Ben su 
bida cual lo tuma luga diamars 
16 april 2024 di 11’or pa 12’or di mainta na 
Aurora Funeral Home. Cremacion 
lo tuma luga den seno familiar. 


Nos lo aprecia cu enbez di flor of krans re- 
corda Ben na forma di un mensahe 
of un recuerdo riba un papelito. Por trece 
esaki of scirbie na e momento di 
condoleancia. Lo bai tin un cahita special pa 
tur e papelitonan. Ben lo sigi 
celebra bida cu bunita recuerdonan den nos y 
bo(so) pensamento y curason. 
Nos ta lamenta cu despues di entiero nos no lo 
por ricibi bishita di 
condolencia na cas. 


Lo E seca tur lagrima for di nan wowo, 
y morto lo no existi mas: lo no tin nada 
di rouw, nada di yoramento, nada di 
dolor mas, pasobra tur cos di antes a 
pasa bay. 
Rev. 21:4 


A bay sosega den brasa di Señor nos 
ser stima: 


Candido Jacobo Angela 
Cariñosamnete yama “Coby of Cobito” 
*11-10-1940 - †13-04-2024 
Drumi dushi den brasa di Señor 
Acto di entiero lo wordo anuncia 
despues 


You only take with you, the memories you 
leave behind... 


Graag willen wij iedereen bedanken die op 
de één of andere manier zijn of haar mede- 
leven heeft getoond bij het verlies van onze 
vader, grootvader, overgrootvader en echtge- 
noot. 


Henry Willem Vishnudatt 


Ons hart is vol en warm van alle berichten, 
telefoontjes en telegrammen die we van jul- 
lie hebben ontvangen. 
Ook is onze dank groot aan degenen die met 
hun aanwezigheid ons hebben bijgestaan in 
het afscheid van onze dierbare. 


Familie Vishnudatt 


